**ELŐTERJESZTÉS**

Tiszavasvári Város Önkormányzata Képviselő-testületének

2022. január 27-én

tartandó rendes ülésére

Az előterjesztés tárgya: **A polgármester illetményének és költségtérítésének megállapításáról**

Iktatószám: TPH/1089-1/2022.

Melléklet: -

A napirend előterjesztője: Dr. Kórik Zsuzsanna jegyző

Az előterjesztést készítette: Petruskáné dr. Legeza Tímea aljegyző

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2022. január 21.

**Petruskáné dr. Legeza Tímea**

**témafelelős**

**Tiszavasvári Város Jegyzőjétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**A polgármester illetményének és költségtérítésének megállapításáról**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX tv. (a továbbiakban Mötv.) 71.§ (2) és (4) bekezdése rendelkezik a **polgármester illetményének megállapításáról, mely alapján a** Képviselő-testület **367/2019. (X.22.) Kt. számú határozatában** **deklarálta** a polgármester illetményét és költségtérítését - a törvény által meghatározott – 698.000 Ft. illetmény, illetve 104.700 Ft. költségtérítés összegben.

Az *egyes kulturális tárgyú és egyéb törvények módosításáról* szóló **2021. évi CXLVIII. törvény** rendelkezik az Mötv. 71. § (1), (2) és (4) bekezdésének **2022. január 1. napjától hatályos módosításáról**:

*„71. § (1) A főpolgármester megbízatásának időtartamára havonta illetményre jogosult, amelynek összege 1 500 000 forint. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.*

*(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek* ***összege 1 300 000 forint.***

*(3) A megyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.*

***(4) A polgármester illetménye a (2) bekezdésben meghatározott összeg***

*a) 40%-a az 500 fő és az az alatti lakosságszámú település polgármestere esetében;*

*b) 50%-a az 501-1500 fő lakosságszámú település polgármestere esetében;*

*c) 55%-a az 1501-2000 fő lakosságszámú település polgármestere esetében;*

*d) 60%-a a 2001-5000 fő lakosságszámú település polgármestere esetében;*

*e) 65%-a az 5001-10 000 fő lakosságszámú település polgármestere esetében;*

***f) 75%-a a 10 001-30 000 fő lakosságszámú település polgármestere esetében;***

*g) 85%-a a 30 000 fő lakosságszám feletti település polgármestere esetében.*

*(6)* ***A főállású polgármester****, a társadalmi megbízatású polgármester,* ***a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.”***

A polgármester illetményét a helyi önkormányzati képviselők és polgármesterek általános választása évének január 1-jei lakosságszáma alapján kell meghatározni, mely 2019. január 1-jén 13.138 fő volt.

Fentiek alapján **a polgármester illetménye és költségtérítése a törvény erejénél fogva az alábbiak szerint változik 2022. január 1. napjával**:

Főállású polgármester **illetménye** **havonta jelen esetben** (10 001-30 000 fő lakosságszámú település) **a törvényben meghatározott alap 75 %-a,** azaz (1.300.000 \* 0,75**) bruttó 975.000 Ft.**

A **költségtérítés mértéke havonta illetményének 15 %, azaz bruttó 146.250 Ft.** A közszolgálati tisztviselőkről szóló törvény 2011. évi CXCIX. törvény 225/L. § (1) bekezdése alapján a kerekítés szabályait megfelelően alkalmazni kell a polgármester foglalkoztatási jogviszonyára is, ezért 100 forintra kerekítve kell megállapítani az illetményt és a költségtérítést, jelen esetben ez **bruttó 146.300 Ft.**

Tájékoztatom a Képviselő-testületet, hogy **a Képviselő-testület nem dönt a polgármester illetményének mértékéről, de munkáltatóként határozatban deklarálnia kell,** hogy az adott település polgármesterét az Mötv. rendelkezése alapján milyen összegű illetmény illeti meg.

Az **alpolgármester tiszteletdíjának** emelésére a jogszabály – Mötv. 80. § (2) bekezdése - lehetőséget adna legfeljebb a társadalmi megbízatású polgármester illetményének 90 %-áig (bruttó 438.750 Ft.), de **Alpolgármester úrral előzetesen egyeztetve – jelenleg erre vonatkozó javaslat nem kerül előterjesztésre.**

Kérem a tisztelt Képviselő-testületet, hogy a határozat-tervezetben foglaltaknak megfelelően döntését meghozni szíveskedjen.

Tiszavasvári, 2022. január 21.

**Dr. Kórik Zsuzsanna jegyző**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2022.(I.27.) Kt. sz.**

**határozata**

**A polgármester illetményének és költségtérítésének megállapításáról**

Tiszavasvári Város Önkormányzatának Képviselő-testülete „*A polgármester illetményének és költségtérítésének megállapításáról”* szóló előterjesztésbenfoglaltak alapján dönt az alábbiakról:

1. Szőke Zoltán főállású polgármester **illetményét** 2022. január 1. napjától kezdődően havonta **bruttó 975.000,-Ft-ban** **állapítja meg**.

2. Szőke Zoltán főállású polgármester **költségtérítését** 2022. január 1. napjától kezdődően a havi illetményének 15%-ának megfelelő összegben, azaz havonta **bruttó 146.300,-Ft-ban határozza meg**.

3. Felkéri a jegyzőt, hogy a szükséges intézkedéseket tegye meg.

4. Hatályon kívül helyezi a 367/2019. (X.22.) Kt. számú határozatot.

**Határidő**: azonnal **Felelős**: Dr. Kórik Zsuzsanna

jegyző